বাবা কেন চাকর
বাবা কেন চাকর ১৯৯৭ সালে মুক্তিপ্রাপ্ত একটি বাংলাদেশী পারিবার কেন্দ্রিক নাট্য চলচ্চিত্র। চলচ্চিত্রটি পরিচালনা, চিত্রনাট্য ও প্রযোজনা লিখেছেন রাজ্জাক এবং কাহিনি ও সংলাপ লিখেছেন জামান আখতার। এতে কেন্দ্রীয় চরিত্রে অভিনয় করেছেন রাজ্জাক, এছাড়াও অন্যান্য চরিত্রে অভিনয় করেছেন ডলি জহুর, বাপ্পারাজ, অমিত হাসান ও আঞ্জুমান আরা শিল্পী সহ অন্যান্যরা। চলচ্চিত্রের খালিদ হাসান মিলুর গাওয়া "আমার মতো এত সুখী নয়তো কারও জীবন" গানটি রাজ্জাকের কর্মজীবনের অন্যতম সেরা গান হিসাবে বিবেচিত হয়।